Bragt første gang 30. marts.

Endelig.

Superligaen ruller igen efter en påskepause, og der er meget på spil for de 12 klubber inden det går løs i weekenden.

Weekendens kampe markerer således også begyndelsen til enden for den indeværende sæson. Der resterer 11 spillerunder af Superligaen – en tredjedel – og i den anledning gør tipsbladet.dk her status for de 12 klubber.

Vi har sat det op i en powerranking vurderet på det aktuelle styrkeforhold.

1. FC KØBENHAVN

Forårsform: V-V-U-V-T

Status: Nederlaget til FC Nordsjælland inden påskeferien var en ridse i lakken, men FCK har set stærke ud i foråret hidtil. Nu venter vigtige kampe, der kan sikre mesterskabet endegyldigt.

Næste tre Superliga-kampe: SønderjyskE (H), Randers (U), Brøndby (H).

Best case: Guldet spilles i hus med lutter sejre. Særligt Brøndby-kampen er vigtig.

Worst case: Flere nederlag vil atter åbne spændingen om mesterskabet.

2. SØNDERJYSKE

Forårsform: U-V-U-V

Status: Holdet er stadig ubesejret i foråret, men nu venter en svær udekamp mod FCK. De kommende kampe vil definere, om SønderjyskE skal spille med om medaljer helt frem til maj.

Næste tre Superliga-kampe: FC København (U), AGF (H), AaB (U)

Best case: En sejr over FC København kan pludselig give guldfeber i Sønderjylland.

Worst case: Nederlag i de kommende kampe vil gøre SønderjyskE til midterhold uden mulighed for medaljer.

3. OB

Forårsform: U-V-V-V

Status: Fynboerne har været forårets bedste hold rent pointmæssigt, og det kan ende med en rigtig fin sæson for Kent Nielsen og kompagni. Lakmusprøven består nu i at fortsætte de stabile takter.

Næste tre Superliga-kampe: Randers (H), Brøndby (U), Viborg (H)

Best case: Hvis resultaterne flasker sig, kan OB allerede efter næste runde være medaljekandidat.

Worst case: Et par nederlag vil sende OB ud af kampen om topplaceringer, og så bliver forårets afslutning fuld af halv-ligegyldige kampe om inferiøre midterplaceringer.

4. AAB:

Forårsform: U-T-T-U

Status: En skuffende start på foråret har fjernet alle nordjyske drømme om et nyt mesterskab. Nu handler det om at få momentum igen, så medaljemuligheden ikke glider AaB af hænde.

Næste tre Superliga-kampe: FC Nordsjælland (H), Hobro (U), SønderjyskE (H)

Best case: AaB kan stadig ende med sølvmedaljer, hvis man kommer ind i en god stime.

Worst case: Som de øvrige hold i toppen skal der ikke mange nederlag til, før der er femte- eller sjettepladser på menuen.

5. VIBORG FF:

Forårsform: U-V-U-V

Status: En fremragende forårsstart har verfet nedrykningsspøgelset helt væk. Nu kigger man opad og arbejder frem mod kommende sæson. Det kan ende med en rigtig fin sæson for oprykkerne.

Næste tre Superliga-kampe: Esbjerg (U), FC Midtjylland (H), OB (U)

Best case: En solid midterplacering – måske endda i top seks – er ikke urealistisk, hvis den gode stime fortsætter.

Worst case: Nederlag til FC Midtjylland gør altid ondt i Viborg, og efter de seneste fine resultater vil en placering i nederste tredjedel næsten være en skuffelse.

6. FC NORDSJÆLLAND

Forårsform: U-V-T-V

Status: Kasper Hjulmand-projektet fik et energiboost med sejren over FC København. Nu handler det om at fortsætte de gode takter.

Næste tre Superliga-kampe: AaB (U), Esbjerg (H), SønderjyskE (H)

Best case: En sejrsstime kan give FC Nordsjælland håb om en plads i top seks.

Worst case: En middelmådig placering i nederste tredjedel vil være skuffende. Et par nederlag kan godt sende FCN i den retning.

7. ESBJERG FB

Forårsform: T-V-V-U

Status: Nedrykningsfaren er væk efter en god start på foråret. Nu jagter Esbjerg muligheden for en bedre placering end nummer 11.

Næste tre Superliga-kampe: Viborg (H), FC Nordsjælland (U), FC Midtjylland (H)

Best case: En række gode resultater vil betyde, at Esbjerg kravler opad i tabellen. En syvendeplads er ikke urealistisk.

Worst case: Man fortsætter med at være nummer 11 – altså det næstdårligste hold i ligaen.

8. BRØNDBY IF

Forårsform: V-T-V-U

Status: Efter balladen omkring Jan Bech Andersen er fokus nu på banen. Auri Skarbalius fik en sejr i sit comeback, og nu venter tre vanskelige opgør i Superligaen.

Næste tre Superliga-kampe: FC Midtjylland (U), OB (H), FC København (U)

Best case: Hvis alt flasker sig, kæmper Brøndby sig op på en andenplads og holder snor i FC København med en overraskende slutspurt om mesterskabet.

Worst case: Brøndby dumper ned omkring femte- eller sjettepladsen i tilfælde af tre nederlag i de kommende tre kampe.

9. AGF

Forårsform: U-U-T-U

Status: Glen Riddersholm er stadig uden Superliga-sejr som AGF-træner, og hvis ikke foråret skal ende som en tristesse, skal der snart tre point på kontoen. Den vilde afslutning i AaB-kampen inden påske var dog positiv.

Næste tre Superliga-kampe: Hobro (H), SønderjyskE (U), Randers FC (H)

Best case: AGF kommer ind på vindersporet og kan sigte efter en syvendeplads-ottendeplads.

Worst case: Hvis alt går galt, dumper AGF ned på en 11.plads og får svedpletter under ærmerne på grund af nedrykningsfaren og ånden fra Hobro.

10. FC MIDTJYLLAND

Forårsform: T-T-V-T

Status: Det kører ikke for FC Midtjylland, og Jess Thorup er presset forud for de kommende kampe. FC Midtjylland skal som minimum i top tre, så der er vigtige kampe forude.

Næste tre Superliga-kampe: Brøndby (H), Viborg (U), Esbjerg fB (U)

Best case: FC Midtjylland kommer tilbage på sporet og spiller sig op på medaljeplaceringerne igen.

Worst case: Placeringen som nummer fem er utilfredsstillende, men det kan blive det, som FC Midtjylland ender med, hvis de svingende resultater fortsætter.

11. RANDERS FC

Forårsform: U-T-T-T

Status: Balladen om Christian Keller og Jonas Borring har fyldt meget, men nu er sidstnævnte fortid i klubben. Randers FC skal nu forsøge at rejse sig og jagte forårets første sejr.

Næste tre Superliga-kampe: OB (U), FC København (H), AGF (U)

Best case: Randers spiller sig tilbage i top seks med sejre i de kommende kampe.

Worst case: Nedturen fortsætter, og Randers kan ende i nederste tredjedel.

12. HOBRO IK

Forårsform: T-T-T-T

Status: Det ligner en nedrykning for Hobro, for holdet har endnu ikke vundet eller scoret under Ove Pedersen. Der skal ske noget.

Næste tre Superliga-kampe: AGF (U), AaB (H), FC Nordsjælland (U)

Best case: Mirakuløs overlevelse. Det kræver dog en helt utrolig slutspurt.

Worst case: Flere nederlag og en historisk ringe nedrykning. Der skal ét point til, hvis Hobro ikke skal ende som det dårligste Superliga-hold nogensinde.